Римокатолическата църква в Полша поиска разследване на обвинения за сексуално насилие над деца • Doxologia INFONEWS
Главата на полската Римокатолическа църква поиска от Ватикана да разследва обвинения за прикриване на случаи на сексуално насилие над деца от свещеници, предаде Ройтерс.
Архиепископ Войчех Полак прикани Светия престол „да започне процедури“, след като гледа документалния филм „Игра на криеница“, излязъл в Ютюб на 16 май. Той е на братята Томаш и Марек Секиелски и показва как един свещеник не предпирема нищо срещу други свещеници, за които знае, че са посягали на деца.
„Призовавам свещеници, монахини, родители и учители да не бъдат водени от грешната логика за предпазване на църква, която на практика води до укриването на сексуални насилници“, каза Полак в своето официално изявление.
„Няма място между нас за божи служители, които насилват непълнолетни. Ние не позволяваме укриването на такива престъпления“, допълва архиепископът.
Миналата година същите документалисти излъчиха първия си филм, в който има сведения за сексуални посегателства върху деца от свещеници. Видеото обвинява и католическата църква в Полша за прикриване на педофили, за които е знаела и нарочно ги е местила в различни църкви. Филмът вече е гледан над 24 милиона пъти онлайн.
След множество скандали в Европа, Южна Америка и САЩ, Папа Франциск обеща да вземе мерки срещу сексуалното насилие върху деца в Католическата църква. През март 2019 Ватикана въведе процедури за разследване на такива случаи, чрез които се очаква да бъде разследвана и ситуацията в Полша.
Tags: Архиепископ Войчех Полак, педофилия, Полша
Previous Свещеник „стреля“ със светена вода от водно пистолетче (VIDEO)
Next СКАНДАЛНО: Руската Църква в Молдова заплаши премиера, че ще спре да се моли за него